title: Εκτελεστικός κανονισμός (ΕΕ) 2016/780 της Επιτροπής, της 19ης Μαΐου 2016, σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας

text:
               20.5.2016

               EL

               Επίσημη Εφημερίδα της Ευρωπαϊκής Ένωσης

               L 131/55

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/780 ΤΗΣ ΕΠΙΤΡΟΠΉΣ
   της 19ης Μαΐου 2016
   σχετικά με την τροποποίηση του κανονισμού (ΕΚ) αριθ. 329/2007 του Συμβουλίου για την επιβολή περιοριστικών μέτρων κατά της Λαϊκής Δημοκρατίας της Κορέας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 329/2007 του Συμβουλίου, της 27ης Μαρτίου 2007, για την επιβολή περιοριστικών μέτρων κατά της Λαϊκής Δημοκρατίας της Κορέας (1), και ιδίως το άρθρο 13 παράγραφος 1 στοιχείο ε),
   Εκτιμώντας τα ακόλουθα:

               (1)

               Το παράρτημα V του κανονισμού (ΕΚ) αριθ. 329/2007 περιλαμβάνει κατάλογο προσώπων, οντοτήτων και φορέων που, επειδή δεν απαριθμούνταν στο παράρτημα IV, συμπεριλήφθηκαν στον κατάλογο από το Συμβούλιο και καλύπτονται από τη δέσμευση κεφαλαίων και οικονομικών πόρων δυνάμει του εν λόγω κανονισμού.

               (2)

               Στις 19 Μαΐου 2016 το Συμβούλιο αποφάσισε να προσθέσει 18 φυσικά πρόσωπα και μία οντότητα στον κατάλογο των προσώπων και οντοτήτων που υπόκεινται σε περιοριστικά μέτρα. Τροποποιήθηκαν επίσης οι καταχωρίσεις όσον αφορά δύο πρόσωπα. Το παράρτημα V θα πρέπει, συνεπώς, να τροποποιηθεί αναλόγως.

               (3)

               Ο παρών κανονισμός πρέπει να τεθεί σε ισχύ αμέσως, ώστε να διασφαλισθεί η αποτελεσματικότητα των μέτρων που προβλέπονται σε αυτόν,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 329/2007 τροποποιείται σύμφωνα με το παράρτημα I του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Μαΐου 2016.

            Για την Επιτροπή,

            εξ ονόματος του Προέδρου,

            Προϊστάμενος της Υπηρεσίας Μέσων Εξωτερικής Πολιτικής

      (1)  ΕΕ L 88 της 29.3.2007, σ. 1.

      ΠΑΡΑΡΤΗΜΑ
      Το παράρτημα V του κανονισμού (ΕΚ) αριθ. 329/2007 τροποποιείται ως εξής:

                  1.

                  Προστίθενται οι ακόλουθες καταχωρίσεις υπό τον τίτλο «Φυσικά πρόσωπα που αναφέρονται στο άρθρο 6 παράγραφος 2 στοιχείο α)»:

                              «15.

                              CHOE Kyong-song

                              Στρατηγός του Στρατού της ΛΔΚ. Πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας στη ΛΔΚ. Υπό την ιδιότητά του αυτή, αρμόδιος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              16.

                              CHOE Yong-ho

                              Στρατηγός του Στρατού της ΛΔΚ. Πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας στη ΛΔΚ. Διοικητής των αεροπορικών δυνάμεων. Υπό την ιδιότητά του αυτή, αρμόδιος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              17.

                              HONG Sung Mu
                              (άλλως HUNG Sung Mu)

                              Ημ. γεν.: 1.1.1942

                              Υποδιευθυντής του Υπουργείου Πυρομαχικών (MΙD). Αρμόδιος για την ανάπτυξη προγραμμάτων που αφορούν τα συμβατικά όπλα και τους πυραύλους, περιλαμβανομένων των βαλλιστικών πυραύλων. Θεωρείται ένας από τους κύριους ιθύνοντες του προγράμματος βιομηχανικής ανάπτυξης πυρηνικών όπλων. Υπεύθυνος για τα προγράμματα της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              18.

                              JO Chun Ryong
                              (άλλως CHO Chun Ryo'ng, JO Chun Ryong, JO Cho Ryong)

                              Ημ. γεν.: 4.4.1960

                              Πρόεδρος της δεύτερης οικονομικής επιτροπής (SEC) από το 2014 και υπεύθυνος για τη διαχείριση των εργοστασίων και εγκαταστάσεων παραγωγής πυρομαχικών της ΛΔΚ. Η SEC κατονομάστηκε με την ΑΣΑΗΕ 2270 (2016) για τη συμμετοχή της σε βασικές πτυχές του προγράμματος πυραύλων της ΛΔΚ, την ευθύνη της για την επίβλεψη της παραγωγής βαλλιστικών πυραύλων της ΛΔΚ και για την καθοδήγηση των δραστηριοτήτων της KOMID — βασικός φορέας εμπορίας όπλων της ΛΔΚ. Μέλος της Εθνικής Επιτροπής Άμυνας. Έχει συμμετάσχει σε αρκετά προγράμματα σχετικά με βαλλιστικούς πυραύλους. Ένας εκ των βασικών προσώπων της βιομηχανίας όπλων της ΛΔΚ. Υπεύθυνος για τη στήριξη ή την προώθηση προγραμμάτων που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής της ΛΔΚ.

                              19.

                              JO Kyongchol

                              Υποστράτηγος του Στρατού της ΛΔΚ. Πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας στη ΛΔΚ. Διευθυντής της Διοίκησης Στρατιωτικής Ασφάλειας. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              20.

                              KIM Chun sam

                              Αντιστράτηγος, πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας στη ΛΔΚ. Διευθυντής του επιχειρησιακού γραφείου της στρατιωτικής διοίκησης του στρατού της ΛΔΚ και πρώτος αναπληρωτής επικεφαλής του επιτελείου στρατού. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              21.

                              KIM Chun sop

                              Μέλος της Εθνικής Επιτροπής Άμυνας, η οποία αποτελεί βασικό όργανο για ζητήματα εθνικής άμυνας της ΛΔΚ. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              22.

                              KIM Jong gak

                              Ημ. γεν.: 20.7.1941
                              Τόπος γεν.: Pyongyang

                              Αρχιστράτηγος Β του στρατού της ΛΔΚ, πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας της ΛΔΚ. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              23.

                              KIM Rak Kyom
                              (άλλως KIM Rak gyom)

                              Στρατηγός τεσσάρων αστέρων, διοικητής των στρατηγικών πυραυλικών δυνάμεων, ο οποίος λέγεται ότι διοικεί 4 μονάδες τακτικών και στρατηγικών μονάδων, συμπεριλαμβανομένης της ταξιαρχίας KN08 (ICBM). Οι Ηνωμένες Πολιτείες έχουν κατονομάσει τις στρατηγικές δυνάμεις για τη συμμετοχή τους σε δραστηριότητες που έχουν συμβάλει σημαντικά στη διάδοση των όπλων μαζικής καταστροφής ή των φορέων τους. Πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας στη ΛΔΚ. Σύμφωνα με δημοσιεύματα στον τύπο, ο KIM είχε συμμετάσχει, τον Απρίλιο του 2016, στη δοκιμή βαλλιστικών πυραύλων μαζί με τον KIM Jung Un. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              24.

                              KIM Won hong

                              Ημ. γεν.: 7.1.1945
                              Τόπος γεν.: Pyongyang
                              Αριθ. διαβατηρίου: 745310010

                              Στρατηγός, διευθυντής της Υπηρεσίας Κρατικής Ασφάλειας. Υπουργός Κρατικής Ασφάλειας. Μέλος της κεντρικής στρατιωτικής επιτροπής του Εργατικού Κόμματος της Κορέας και της Επιτροπής Εθνικής Άμυνας, που αποτελούν τους κύριους φορείς για ζητήματα εθνικής άμυνας στη ΛΔΚ. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              25.

                              PAK Jong chon

                              Στρατηγός του στρατού της ΛΔΚ, αρχηγός των κορεατικών ενόπλων δυνάμεων, βοηθός επιτελάρχη και διευθυντής του τμήματος διοίκησης των δυνάμεων πυρός. Αρχηγός του στρατιωτικού αρχηγείου και διευθυντής του τμήματος διοίκησης του πυροβολικού. Πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας στη ΛΔΚ. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              26.

                              RI Jong su

                              Αντιναύαρχος. Πρώην μέλος της κεντρικής στρατιωτικής επιτροπής του Εργατικού Κόμματος της Κορέας, η οποία αποτελεί κεντρικό όργανο για ζητήματα εθνικής άμυνας στη ΛΔΚ. Αρχηγός Γενικού Επιτελείου Ναυτικού της Κορέας που ασχολείται με την ανάπτυξη προγραμμάτων βαλλιστικών πυραύλων και την αύξηση των πυρηνικών ικανοτήτων των ναυτικών δυνάμεων της ΛΔΚ. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              27.

                              SON Chol ju

                              Στρατηγός των ενόπλων δυνάμεων της ΛΔΚ και πολιτικός διευθυντής των αεροπορικών και αντιαεροπορικών δυνάμεων, που επιβλέπει την ανάπτυξη σύγχρονων αντιαεροπορικών πυραύλων. Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              28.

                              YUN Jong rin

                              Στρατηγός, πρώην μέλος της κεντρικής στρατιωτικής επιτροπής του Εργατικού Κόμματος της Κορέας και μέλος της Επιτροπής Εθνικής Άμυνας, που αποτελούν τους κύριους φορείς για ζητήματα εθνικής άμυνας στη ΛΔΚ. Υπό την ιδιότητά του αυτή, αρμόδιος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              29.

                              PAK Yong sik

                              Στρατηγός τεσσάρων αστέρων, μέλος της Κρατικής Υπηρεσίας Ασφάλειας, υπουργός Άμυνας. Μέλος της κεντρικής στρατιωτικής επιτροπής του Εργατικού Κόμματος της Κορέας και της Επιτροπής Εθνικής Άμυνας, που αποτελούν τους κύριους φορείς για ζητήματα εθνικής άμυνας στη ΛΔΚ. Ήταν παρών στη δοκιμή βαλλιστικών πυραύλων του Μαρτίου 2016. Υπό την ιδιότητά του αυτή, αρμόδιος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              30.

                              HONG Yong Chil

                              Αναπληρωτής διευθυντής του Τμήματος Βιομηχανίας Πυρομαχικών (MΙD). Το τμήμα αυτό —που κατονομάστηκε από το ΣΑΗΕ στις 2 Μαρτίου 2016— εμπλέκεται σε βασικές πτυχές του προγράμματος βαλλιστικών πυραύλων της ΛΔΚ. Το MID είναι αρμόδιο για την εποπτεία της ανάπτυξης βαλλιστικών πυραύλων της ΛΔΚ, συμπεριλαμβανομένου του βαλλιστικού πυραύλου Taepo Dong-2, της παραγωγής όπλων και προγραμμάτων έρευνας και ανάπτυξης. Η Δεύτερη Οικονομική Επιτροπή και η Δεύτερη Ακαδημία Φυσικών Επιστημών —που επίσης κατονομάστηκαν τον Αύγουστο του 2010 — υπάγονται στο MID. Τα τελευταία έτη το MID έχει εργαστεί για την ανάπτυξη του διηπειρωτικού βαλλιστικού πυραύλου KN08. Ο HONG συνόδευσε τον KIM Jong Un σε διάφορες εκδηλώσεις που σχετίζονται με την ανάπτυξη πυρηνικών και πυραυλικών προγραμμάτων της ΛΔΚ και πιστεύεται ότι έπαιξε σημαντικό ρόλο στην πυρηνική δοκιμή της ΛΔΚ στις 6 Ιανουαρίου 2016. Υποδιευθυντής της κεντρικής επιτροπής του Εργατικού Κόμματος της Κορέας. Υπό την ιδιότητά του αυτή, αρμόδιος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.

                              31.

                              RI Hak Chol
                              (άλλως RI Hak Chul, RI Hak Cheol)

                              Ημ. γεν.: 19.1.1963 ή 8.5.1966
                              Αριθ. διαβατηρίου: 381320634, PS 563410163

                              Πρόεδρος της Green Pine Associated Corporation (“Green Pine”). Σύμφωνα με την Επιτροπή Κυρώσεων, η Green Pine έχει αναλάβει πολλές από τις δραστηριότητες της Korea Mining Development Trading Corporation (KOMID). Η KOMID κατονομάστηκε από την Επιτροπή Κυρώσεων τον Απρίλιο του 2009 και αποτελεί την κύρια επιχείρηση της ΛΔΚ που δραστηριοποιείται στο εμπόριο όπλων και τον βασικό εξαγωγέα αγαθών και εξοπλισμού που σχετίζονται με βαλλιστικούς πυραύλους και συμβατικά όπλα. Η Green Pine είναι επίσης υπεύθυνη για τις μισές περίπου εξαγωγές όπλων και συναφούς υλικού από τη ΛΔΚ. Η Green Pine έχει επιλεγεί για επιβολή κυρώσεων λόγω εξαγωγής όπλων ή συναφούς υλικού από τη ΛΔΚ. Η Green Pine ειδικεύεται στην παραγωγή στρατιωτικών ναυτικών σκαφών και οπλισμών, όπως υποβρύχια, πολεμικά σκάφη και πυραυλικά συστήματα, και έχει εξαγάγει τορπίλες και τεχνική βοήθεια σε ιρανικές αμυντικές επιχειρήσεις. Η Green Pine έχει κατονομαστεί από το Συμβούλιο Ασφαλείας των Ηνωμένων Εθνών

                              32.

                              YUN Chang Hyok

                              Ημ. γεν.: 9.8.1965

                              Αναπληρωτής διευθυντής του Κέντρου Δορυφορικού Ελέγχου, της National Aerospace Development Administration (NADA). Η NADA υπόκειται σε κυρώσεις δυνάμει της ΑΣΑΗΕ 2270 (2016) για τη συμμετοχή της στην ανάπτυξη της διαστημικής επιστήμης και τεχνολογίας της ΛΔΚ, συμπεριλαμβανομένων των εκτοξεύσεων δορυφόρων και των οχημάτων εκτόξευσης. Η ΑΣΑΗΕ 2270 (2016) καταδίκασε την εκτόξευση του δορυφόρου της 7ης Φεβρουαρίου 2016 στη ΛΔΚ για τη χρήση τεχνολογίας βαλλιστικών πυραύλων και τη σοβαρή παραβίαση των αποφάσεων 1718 (2006), 1874 (2009), 2087 (2013) και 2094 (2013). Υπεύθυνος για τη στήριξη ή την προώθηση προγραμμάτων της ΛΔΚ που αφορούν τα πυρηνικά όπλα, τους βαλλιστικούς πυραύλους ή άλλα όπλα μαζικής καταστροφής.»

                  2.

                  Προστίθεται η ακόλουθη καταχώριση υπό τον τίτλο «Νομικά πρόσωπα, οντότητες και φορείς που αναφέρονται στο άρθρο 6 παράγραφος 2 στοιχείο α)»:

                              «17.

                              Στρατηγικές Πυραυλικές Δυνάμεις

                              Εντός των εθνικών ενόπλων δυνάμεων της ΛΔΚ, η εν λόγω οντότητα ασχολείται με την ανάπτυξη και την επιχειρησιακή υλοποίηση προγραμμάτων συναφών με βαλλιστικούς πυραύλους ή άλλων προγραμμάτων συναφών με όπλα μαζικής καταστροφής.»

                  3.

                  Προστίθενται οι ακόλουθες καταχωρίσεις υπό τον τίτλο «Φυσικά πρόσωπα που αναφέρονται στο άρθρο 6 παράγραφος 2 στοιχείο α)»:

                              «3

                              CHU Kyu Chang
                              (άλλως JU Kyu Chang)

                              Ημ. γεν.: 25.11.1928
                              Τόπος γεν.: Νότια Επαρχία

                              Μέλος της Εθνικής Επιτροπής Άμυνας, βασικός φορέας εθνικής αμύνης της ΛΔΚ. Πρώην διευθυντής του τμήματος πυρομαχικών της κεντρικής επιτροπής του Εργατικού Κόμματος της Κορέας. Υπεύθυνος για να στηρίζει ή να προωθεί τα πυρηνικά προγράμματα, τα προγράμματα βαλλιστικών βλημάτων ή τα προγράμματα άλλων όπλων μαζικής καταστροφής της ΛΔΚ.»

                              «9.

                              PAEK Se bong

                              Έτος γέννησης: 1946

                              Πρώην πρόεδρος της δεύτερης οικονομικής επιτροπής (υπεύθυνος για το βαλλιστικό πρόγραμμα) της κεντρικής επιτροπής του Εργατικού Κόμματος της Κορέας. Μέλος της Εθνικής Επιτροπής Άμυνας.»


title: Εκτελεστικός κανονισμός (ΕΕ) αριθ. 627/2012 του Συμβουλίου, της 10ης Ιουλίου 2012 , για την περάτωση της μερικής ενδιάμεσης επανεξέτασης και της επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων πλαστικών σάκων και σακουλών καταγωγής Λαϊκής Δημοκρατίας της Κίνας και Ταϊλάνδης που επιβλήθηκαν από τον κανονισμό (ΕΚ) αριθ. 1425/2006

text:
               13.7.2012

               EL

               Επίσημη Εφημερίδα της Ευρωπαϊκής Ένωσης

               L 182/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 627/2012 ΤΟΥ ΣΥΜΒΟΥΛΊΟΥ
   της 10ης Ιουλίου 2012
   για την περάτωση της μερικής ενδιάμεσης επανεξέτασης και της επανεξέτασης ενόψει της λήξης ισχύος των μέτρων αντιντάμπινγκ που εφαρμόζονται στις εισαγωγές ορισμένων πλαστικών σάκων και σακουλών καταγωγής Λαϊκής Δημοκρατίας της Κίνας και Ταϊλάνδης που επιβλήθηκαν από τον κανονισμό (ΕΚ) αριθ. 1425/2006
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, σχετικά με την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 11 παράγραφοι 2, 3, 5 και 6 και το άρθρο 9,
   Έχοντας υπόψη την πρόταση που υπέβαλε η Ευρωπαϊκή Επιτροπή, κατόπιν διαβούλευσης με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

   1.   Ισχύοντα μέτρα

               (1)

               Με τον κανονισμό (ΕΚ) αριθ. 1425/2006 (2) το Συμβούλιο επέβαλε οριστικό δασμό αντιντάμπινγκ στις εισαγωγές ορισμένων πλαστικών σάκων και σακουλών καταγωγής Λαϊκής Δημοκρατίας της Κίνας («ΛΔΚ») και Ταϊλάνδης.

               (2)

               Ο εν λόγω κανονισμός τροποποιήθηκε στη συνέχεια με τους κανονισμούς του Συμβουλίου (ΕΚ) αριθ. 1356/2007 (3), (ΕΚ) αριθ. 249/2008 (4) και (ΕΚ) αριθ. 189/2009 (5) και με τους εκτελεστικούς κανονισμούς του Συμβουλίου (ΕΕ) αριθ. 474/2011 (6) και (ΕΕ) αριθ. 475/2011 (7).

         2.   Αιτήσεις επανεξετάσεων και έναρξη

               (3)

               Στις 18 Μαΐου 2010 η Επιτροπή έλαβε αίτηση για μερική ενδιάμεση επανεξέταση του κανονισμού (ΕΚ) αριθ. 1425/2006 από την εταιρεία Greenwood Houseware (Zhuhai) Ltd, έναν παραγωγό-εξαγωγέα ορισμένων σάκων και σακουλών στη ΛΔΚ («ο αιτών»).

               (4)

               Συνεπώς, μετά τη δημοσίευση της ανακοίνωσης για την επικείμενη λήξη ισχύος των ισχυόντων οριστικών μέτρων αντιντάμπινγκ, η Επιτροπή έλαβε, σύμφωνα με το άρθρο 11 παράγραφος 2 του βασικού κανονισμού, αίτηση για την επανεξέταση ενόψει της λήξης ισχύος, η οποία υποβλήθηκε στις 30 Ιουνίου 2011.

               (5)

               Η αίτηση υποβλήθηκε από 44 παραγωγούς της Ένωσης, που αντιπροσωπεύουν το 30 % περίπου της συνολικής εκτιμώμενης παραγωγής της Ένωσης ορισμένων πλαστικών σάκων και σακουλών.

               (6)

               Η αίτηση βασίστηκε στο επιχείρημα ότι η λήξη ισχύος των μέτρων είναι πιθανό να έχει ως αποτέλεσμα τη συνέχιση της πρακτικής ντάμπινγκ και της ζημίας, σε περίπτωση λήξης της ισχύος των μέτρων.

               (7)

               Η Επιτροπή, αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη διαδικασίας μερικής ενδιάμεσης επανεξέτασης και επανεξέτασης ενόψει της λήξης ισχύος των μέτρων, ανακοίνωσε την κίνηση διαδικασίας μερικής ενδιάμεσης επανεξέτασης σύμφωνα με το άρθρο 11 παράγραφος 3 του εν λόγω κανονισμού και επανεξέτασης εν όψει της λήξης ισχύος των μέτρων σύμφωνα με το άρθρο 11 παράγραφος 2 του βασικού κανονισμού με ανακοίνωση που δημοσιεύτηκε στις 21 Σεπτεμβρίου 2010 και στις 27 Σεπτεμβρίου 2011, αντιστοίχως, στην Επίσημη Εφημερίδα της Ευρωπαϊκής Ένωσης.

         3.   Έρευνες

   3.1.   Περίοδοι της έρευνας

               (8)

               Η έρευνα για την επανεξέταση της λήξης ισχύος των μέτρων με αντικείμενο τη συνέχιση ή την επανάληψη του ντάμπινγκ και της ζημίας κάλυψε την περίοδο από την 1η Ιουλίου 2010 έως τις 30 Ιουνίου 2011 («περίοδος έρευνας για την επανεξέταση» ή «ΠΕΕ»). Η εξέταση των τάσεων σχετικά με την εκτίμηση του ενδεχομένου να συνεχιστεί ή να επαναληφθεί η ζημία κάλυψε την περίοδο από την 1η Ιανουαρίου 2008 έως το τέλος της ΠΕΕ («υπό εξέταση περίοδος»).

               (9)

               Η περίοδος έρευνας της επανεξέτασης για τη μερική ενδιάμεση επανεξέταση, το πεδίο της οποίας περιορίστηκε στην εξέταση του ντάμπινγκ όσον αφορά την εταιρεία Greenwood Houseware (Zhuhai) Ltd., κάλυψε την περίοδο από 1η Απριλίου 2009 μέχρι τις 30 Ιουνίου 2010.

         3.2.   Υπό εξέταση προϊόν και ομοειδές προϊόν

               (10)

               Το προϊόν στο οποίο αναφέρονται και οι δύο έρευνες είναι πλαστικοί σάκοι και σακούλες, που περιέχουν κατά βάρος τουλάχιστον 20 % πολυαιθυλένιο και έχουν πάχος που δεν υπερβαίνει τα 100 μικρόμετρα (μm), καταγωγής Λαϊκής Δημοκρατίας της Κίνας και Ταϊλάνδης («το υπό εξέταση προϊόν») και εμπίπτουν επί του παρόντος στους κωδικούς ΣΟ ex 3923 21 00, ex 3923 29 10 και ex 3923 29 90.

               (11)

               Όσον αφορά το προϊόν που παράχθηκε και πωλήθηκε στην αγορά της Ένωσης, δεν προέκυψαν τελικά συμπεράσματα σύμφωνα με το άρθρο 1 παράγραφος 4 του βασικού κανονισμού, λόγω της ανεπαρκούς συνεργασίας του κλάδου παραγωγής της Ένωσης στην επανεξέταση ενόψει λήξης της ισχύος των μέτρων (βλέπε ενότητα B).

               (12)

               Όσον αφορά το προϊόν που παράχθηκε και πωλήθηκε στην εγχώρια αγορά από τον αιτούντα την ενδιάμεση επανεξέταση, καθώς και το προϊόν που παράχθηκε και πωλήθηκε σε πιθανή ανάλογη χώρα στο πλαίσιο της ενδιάμεσης επανεξέτασης, σημειώθηκε ότι η έρευνα δεν κατέληξε σε συμπεράσματα λόγω της περάτωσης και των δύο τρεχουσών ερευνών και της κατάργησης των ισχυόντων μέτρων (βλέπε ενότητα B).

         3.3.   Μέρη τα οποία αφορά η έρευνα

               (13)

               Η Επιτροπή ενημέρωσε επίσημα την εταιρεία Greenwood Houseware (Zhuhai) Ltd και τους αντιπροσώπους της ΛΔΚ σχετικά με την κίνηση μερικής ενδιάμεσης επανεξέτασης, το πεδίο της οποίας περιορίστηκε στην εξέταση του ντάμπινγκ. Και στα δύο μέρη δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την κίνηση διαδικασίας.

               (14)

               Η Επιτροπή ενημέρωσε επίσημα τους παραγωγούς της Ένωσης οι οποίοι υπέβαλαν την αίτηση για την επανεξέταση της λήξης ισχύος των μέτρων, άλλους γνωστούς παραγωγούς της Ένωσης και οργανώσεις των παραγωγών της Ένωσης, παραγωγούς-εξαγωγείς, εισαγωγείς και χρήστες για τους οποίους είναι γνωστό ότι ενδιαφέρονται καθώς και τις οργανώσεις τους. Οι παραγωγοί στις πιθανές ανάλογες χώρες, π.χ. στην Ινδία, στην Ινδονησία, στη Μαλαισία, στην Τουρκία και στις ΗΠΑ και οι αντιπρόσωποι της ΛΔΚ και της Ταϊλάνδης ενημερώθηκαν επίσης σχετικά με την κίνηση της διαδικασίας επανεξέτασης ενόψει λήξης ισχύος των μέτρων. Στα ενδιαφερόμενα μέρη δόθηκε η δυνατότητα να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που προβλεπόταν στην ανακοίνωση για την έναρξη διαδικασίας.

               (15)

               Η δυνατότητα ακρόασης παραχωρήθηκε σε όλα τα ενδιαφερόμενα μέρη, τα οποία υπέβαλαν σχετική αίτηση και απέδειξαν ότι είχαν ιδιαίτερους λόγους να τύχουν ακρόασης.

         3.4.   Δειγματοληψία παραγωγών της Ένωσης

               (16)

               Λόγω του μεγάλου αριθμού παραγωγών της Ένωσης που αφορούσε η έρευνα ενόψει της λήξης ισχύος των μέτρων, στη σχετική ανακοίνωση έναρξης διαδικασίας προβλεπόταν η δυνατότητα εφαρμογής τεχνικών δειγματοληψίας, σύμφωνα με το άρθρο 17 του βασικού κανονισμού.

         3.4.1.   Περιγραφή του κλάδου παραγωγής της Ένωσης

               (17)

               Ο κλάδος παραγωγής πλαστικών σάκων και σακουλών της Ένωσης είναι άκρως κατακερματισμένος, με πολύ μεγάλο αριθμό παραγωγών διαφόρων μεγεθών, συμπεριλαμβανομένου μεγάλου κλάδου μικρομεσαίων παραγωγών που είναι διασκορπισμένοι σε διάφορα κράτη μέλη.

               (18)

               Τα στοιχεία που υποβλήθηκαν στο στάδιο έναρξης της διαδικασίας στην αίτηση υποδεικνύουν ότι οι μεγάλες και οι μεσαίες εταιρείες αντιπροσωπεύουν περίπου 25 % των συνεργαζόμενων παραγωγών και περίπου το 70 % του συνεργαζόμενου κλάδου παραγωγής της Ένωσης. Ομοίως, οι μικρές εταιρείες αντιπροσωπεύουν περίπου το 75 % των συνεργαζόμενων παραγωγών και περίπου το 30 % της παραγωγής τους.

               (19)

               Επιπλέον, οι πληροφορίες απέδειξαν ότι ο κλάδος παραγωγής της Ένωσης είναι διασκορπισμένος σε διάφορα κράτη μέλη, αλλά είναι σε μεγάλο βαθμό συγκεντρωμένος στη Γερμανία, στη Γαλλία, στην Ισπανία και στην Ιταλία.

         3.4.2.   Μεθοδολογία δειγματοληψίας

               (20)

               Το άρθρο 3 παράγραφος 2 του βασικού κανονισμού απαιτεί ο καθορισμός της ζημίας να βασίζεται σε θετικά στοιχεία και να περιλαμβάνει αντικειμενικό καθορισμό, μεταξύ άλλων, του αντίκτυπου των εισαγωγών που αποτελούν αντικείμενο ντάμπινγκ στον κλάδο παραγωγής της Ένωσης. Τυχόν πορίσματα ζημίας και τα στοιχεία που συλλέχθηκαν για αυτόν τον σκοπό θα έπρεπε συνεπώς να είναι αντιπροσωπευτικά για ολόκληρο τον κλάδο παραγωγής της Ένωσης.

               (21)

               Συνεπώς, πρέπει να ληφθεί υπόψη ο κατακερματισμός του κλάδου παραγωγής πλαστικών σάκων και σακουλών κατά τη διαδικασία δειγματοληψίας. Προκειμένου να γίνει δυνατή η εξαγωγή συμπερασμάτων που θα είναι αντιπροσωπευτικά για ολόκληρο τον κλάδο παραγωγής της Ένωσης, κρίθηκε αναγκαίο να εξασφαλιστεί ότι θα αντικατοπτρίζεται σωστά και η κατάσταση των μικρών επιχειρήσεων.

               (22)

               Συνεπώς, προκειμένου να επιλεγεί αντιπροσωπευτικό δείγμα των παραγωγών της Ένωσης οι συνεργαζόμενοι παραγωγοί της Ένωσης χωρίστηκαν σε δύο τμήματα με βάση τον όγκο της ετήσιας παραγωγής τους: μεγάλες και μεσαίες εταιρείες με παραγωγή άνω των 15 000 τόνων, αφενός, και μικρές εταιρείες με παραγωγή κατώτερη των 15 000 τόνων, αφετέρου. Προβλέφθηκε να συμπεριληφθούν στο δείγμα οι μεγαλύτερες εταιρείες σε κάθε τμήμα.

               (23)

               Επιπλέον, ελήφθη, επίσης, υπόψη η γεωγραφική κατανομή των παραγωγών στα κράτη μέλη όπως περιγράφεται στην αιτιολογική σκέψη 19.

         3.4.3.   Διαδικασία για την επιλογή του προσωρινού δείγματος

               (24)

               H διαδικασία για την απόκτηση των αναγκαίων στοιχείων για την επιλογή του δείγματος των παραγωγών της Ένωσης ξεκίνησε με τις πληροφορίες που προέκυψαν στο προκαταρκτικό στάδιο. Επιπλέον, στη σχετική ανακοίνωση για την έναρξη της διαδικασίας κλήθηκαν όλοι οι άλλοι παραγωγοί να αναγγελθούν αν επιθυμούσαν να συμπεριληφθούν στο δείγμα. Μετά τη δημοσίευση της ανακοίνωσης για την έναρξη της διαδικασίας, καμία εταιρεία δεν ήλθε σε επαφή με την Επιτροπή ζητώντας να συμπεριληφθεί στο δείγμα.

               (25)

               Ως αποτέλεσμα των κριτηρίων που εξηγούνται στις αιτιολογικές σκέψεις 20 έως 23, πέντε παραγωγοί της Ένωσης που λειτουργούν σε τέσσερα κράτη μέλη επιλέχθηκαν για να συμμετάσχουν στο δείγμα. Ήταν οι μεγαλύτεροι παραγωγοί από τα δύο μεγάλα τμήματα της αγοράς, λαμβάνοντας υπόψη το μέγεθος και τη γεωγραφική θέση. Τρεις εταιρείες του δείγματος ανήκουν στο τμήμα μεγάλων και μεσαίων εταιρειών, δύο στο τμήμα των μικρών εταιρειών.

               (26)

               Οι επιλεγμένες εταιρείες αντικατοπτρίζουν επίσης τη γεωγραφική κατανομή μεταξύ των κρατών μελών σε όρους παραγωγής, με τη Γερμανία και τη Γαλλία να αντιπροσωπεύουν τις εταιρείες που ανήκουν στο τμήμα μεγάλων και μεσαίων εταιρειών και με την Ισπανία και την Ιταλία να αντιπροσωπεύουν εκείνες που ανήκουν στο τμήμα των μικρών εταιρειών.

               (27)

               Το δείγμα που επιλέχθηκε, συνεπώς, αντιπροσώπευε το 22,5 % της συνολικής παραγωγής πλαστικών σάκων και σακουλών από τους συνεργαζόμενους παραγωγούς και το 12,3 % της συνολικής εκτιμώμενης παραγωγής της Ένωσης, με βάση τα στοιχεία της συνολικής παραγωγής της Ένωσης που αναφέρονται στην αίτηση.

               (28)

               Στο στάδιο της διαδικασίας έναρξης, όλοι οι γνωστοί παραγωγοί της Ένωσης ενημερώθηκαν σχετικά με τη σύνθεση του προσωρινού δείγματος και είχαν τη δυνατότητα να υποβάλουν τις παρατηρήσεις τους. Δεν έχει ληφθεί καμία παρατήρηση.

         B.   ΚΑΤΑΣΤΑΣΗ ΤΟΥ ΕΝΩΣΙΑΚΟΥ ΚΛΑΔΟΥ ΠΑΡΑΓΩΓΗΣ

               (29)

               Υπενθυμίζεται ότι ο καθορισμός της ζημίας πρέπει να βασίζεται σε εκτίμηση βάσει στοιχείων σχετικά με την επίδραση των εισαγωγών που αποτελούν αντικείμενο ντάμπινγκ στον κλάδο παραγωγής της Ένωσης.

               (30)

               Συνεπώς, στο δείγμα έπρεπε να ληφθεί υπόψη ο κατακερματισμός του κλάδου παραγωγής και επιπλέον απεστάλησαν ερωτηματολόγια σε όλες τις γνωστές ενώσεις παραγωγών της Ένωσης για την υποβολή γενικών στοιχείων κυρίως όσον αφορά τους μακροοικονομικούς δείκτες ανά κράτος μέλος, προκειμένου να αποκτηθούν τα αναγκαία στοιχεία.

               (31)

               Όσον αφορά το δείγμα των παραγωγών της Ένωσης, το επίπεδο της αντιπροσωπευτικότητας επηρεάστηκε σοβαρά από το γεγονός ότι ο μεγαλύτερος παραγωγός που συμπεριλήφθηκε στο δείγμα των μεγάλων και μεσαίων εταιρειών και ένας παραγωγός που ανήκε στο τμήμα των μικρών εταιρειών ενημέρωσαν την Επιτροπή ότι δεν επιθυμούν να απαντήσουν στο ερωτηματολόγιο. Αυτό σημαίνει ότι μόνον τρεις από τις πέντε εταιρείες που συμπεριλήφθηκαν στο δείγμα εξακολούθησαν να συνεργάζονται και ότι δεν υποβλήθηκαν στοιχεία ή υποβλήθηκαν εν μέρει για τα εντοπισμένα τμήματα και τα κράτη μέλη-παραγωγούς.

               (32)

               Συνεπώς, καταβλήθηκαν πολυάριθμες προσπάθειες για την επιλογή νέου αντιπροσωπευτικού δείγματος που θα πληρούσε τα κριτήρια της μεθοδολογίας επιλογής που περιγράφονται στις αιτιολογικές σκέψεις 17 έως 28.

               (33)

               Σχετικά με αυτό, συνολικά έξι επιπρόσθετοι παραγωγοί της Ένωσης, που εξέφρασαν την προθυμία τους να συμπεριληφθούν στο δείγμα εντοπίστηκαν ως πιθανοί αντικαταστάτες για τις δύο εταιρείες του δείγματος οι οποίες αρνήθηκαν τη συνεργασία στο δείγμα. Αυτές οι έξι επιπλέον εταιρείες προσεγγίστηκαν και ζητήθηκε η συνεργασία τους με τη συμπλήρωση του ερωτηματολογίου για τους παραγωγούς της Ένωσης.

               (34)

               Από τους έξι πρόσθετους παραγωγούς της Ένωσης, μόνον ένας παραγωγός, που ανήκει στο τμήμα των μεγάλων και μεσαίων εταιρειών, συμφώνησε πράγματι να συνεργαστεί. Δεν βρέθηκε αντικαταστάτης για την αντιπροσώπευση της παραγωγής στη Γερμανία, ένα από τα μεγαλύτερα κράτη μέλη από την άποψη της παραγωγής πλαστικών σάκων και σακουλών.

               (35)

               Συνεπώς, δεν ήταν δυνατό να επιλεγεί νέο δείγμα σύμφωνα με το άρθρο 17 παράγραφος 4 του βασικού κανονισμού, αφού δεν μπόρεσε να επιτευχθεί η προϋπόθεση της αντιπροσωπευτικότητας όσον αφορά τα εντοπισμένα τμήματα της αγοράς και τα κράτη μέλη-παραγωγούς.

               (36)

               Λόγω της χαμηλής συνεργασίας από την πλευρά των παραγωγών της Ένωσης που συμπεριλήφθηκαν στο δείγμα, δεν θα μπορούσε λογικά να βγει το συμπέρασμα ότι τα στοιχεία που συγκεντρώθηκαν από τις συνεργαζόμενες εταιρείες αντικατοπτρίζουν την κατάσταση του συνολικού κλάδου παραγωγής της Ένωσης και συνεπώς δεν ήταν δυνατό να αξιολογηθεί σωστά αν πληρούνται οι όροι που διευκρινίζονται στο άρθρο 3 παράγραφος 2 του βασικού κανονισμού.

               (37)

               Μετά τις προσπάθειες να επιλεγεί νέο δείγμα, μια ομάδα παραγωγών επανέλαβαν τη δέσμευσή τους να λάβουν ενεργό μέρος στην επανεξέταση ενόψει της λήξης ισχύος των μέτρων, τονίζοντας εκ νέου τη σημασία που έχει η διατήρηση της ισχύος των μέτρων αντιντάμπινγκ για τον κλάδο παραγωγής της Ένωσης. Αυτή η ομάδα παραγωγών εξέφρασε λύπη για το γεγονός ότι μόνον ένας από αυτούς κλήθηκε από την Επιτροπή να συμπληρώσει το ερωτηματολόγιο. Στο πλαίσιο αυτό θα πρέπει να σημειωθεί ότι η προθυμία αυτών των εταιρειών για συνεργασία ελήφθη πλήρως υπόψη και ότι οι παραγωγοί αυτοί συμπεριλήφθηκαν στην ομάδα των εταιρειών που ελήφθησαν υπόψη για την επιλογή του νέου δείγματος. Ωστόσο, υπενθυμίζεται ότι, προκειμένου να εξασφαλιστεί η απαιτούμενη αντιπροσωπευτικότητα, η μέθοδος επιλογής, όπως περιγράφεται στις αιτιολογικές σκέψεις 17 έως 28 πρέπει να τηρηθεί επίσης και στο νέο δείγμα. Επειδή μία μόνο από τις εταιρείες αυτής της ομάδας πληρούσε τα προαναφερόμενα κριτήρια, μπόρεσε να κληθεί μόνον η εν λόγω εταιρεία για να λάβει μέρος στο δείγμα. Οι άλλες εταιρείες είχαν μέγεθος ή έδρα σε κράτη μέλη τα οποία αντιπροσωπεύονταν ήδη επαρκώς στο δείγμα.

               (38)

               Ορισμένες πληροφορίες σχετικά με την παραγωγή ανά χώρα, τα στοιχεία πωλήσεων και άλλους θεμελιώδεις μακροοικονομικούς δείκτες απεστάλησαν από τις εθνικές οργανώσεις των Κάτω Χωρών, της Ισπανίας, της Ιταλίας και εν μέρει της Γαλλίας. Ωστόσο, η Ευρωπαϊκή Συνομοσπονδία Μεταποιητών Πλαστικών (European Plastics Converters Association - EuPC) δεν προσκόμισε τις πληροφορίες που ζητήθηκαν στο ειδικό ερωτηματολόγιο που τους απεστάλη και, συνεπώς, δεν μπόρεσαν να συγκεντρωθούν πειστικά στοιχεία σχετικά με το μακροοικονομικό επίπεδο σε όλη την Ένωση.

         Γ.   ΠΕΡΑΤΩΣΗ ΤΩΝ ΔΙΑΔΙΚΑΣΙΩΝ

               (39)

               Λόγω των ανωτέρω και σύμφωνα με το άρθρο 9 παράγραφος 2 του βασικού κανονισμού, θα πρέπει να περατωθεί η επανεξέταση ενόψει της λήξης ισχύος των μέτρων σχετικά με τις εισαγωγές πλαστικών σάκων και σακουλών από τη ΛΔΚ και την Ταϊλάνδη.

               (40)

               Το χαμηλό επίπεδο συνεργασίας των παραγωγών της Ένωσης και η έλλειψη αντιπροσωπευτικού δείγματος εμπόδισαν την Επιτροπή να αξιολογήσει σε ποιο βαθμό πληρούνται οι όροι που διευκρινίζονται στο άρθρο 3 παράγραφος 2 και στο άρθρο 11 παράγραφος 2 του βασικού κανονισμού. Συνεπώς, δεν μπορεί να κριθεί αν η λήξη ισχύος των υφιστάμενων μέτρων θα είχε ενδεχομένως συνέπεια τη συνέχιση ή την επανάληψη της ζημίας και για τους λόγους αυτούς η έρευνα θα πρέπει να περατωθεί.

               (41)

               Από τα ανωτέρω συνεπάγεται ότι η ενδιάμεση επανεξέταση είναι άνευ αντικειμένου και θα πρέπει επίσης να περατωθεί.

               (42)

               Όλα τα μέρη ενημερώθηκαν σχετικά με τα ουσιώδη πραγματικά περιστατικά και τις εκτιμήσεις βάσει των οποίων επρόκειτο να υποβληθεί σύσταση για την περάτωση των δύο ερευνών. Επίσης, τους δόθηκε χρόνος για να υποβάλουν παρατηρήσεις μετά την εν λόγω ενημέρωση. Οι παρατηρήσεις και τα σχόλια ελήφθησαν δεόντως υπόψη, εφόσον κρίθηκε δικαιολογημένο.

               (43)

               Ένα ενδιαφερόμενο μέρος ισχυρίστηκε ότι, εφόσον προτάθηκε να περατωθεί η επανεξέταση λόγω της έλλειψης συνεργασίας των παραγωγών της Ένωσης, τα μέτρα αντιντάμπινγκ θα πρέπει να καταργηθούν με αναδρομική ισχύ, δηλαδή από τις 30 Σεπτεμβρίου 2011, όταν θα έπρεπε να είχαν λήξει κανονικά τα ισχύοντα μέτρα.

               (44)

               Στη συνάρτηση αυτή υπενθυμίζεται ότι η αίτηση για την επανεξέταση υποβλήθηκε από παραγωγούς της Ένωσης που αντιπροσώπευαν πάνω από το 30 % της συνολικής παραγωγής της Ένωσης σύμφωνα με τον βασικό κανονισμό. Επιπλέον, το άρθρο 11 παράγραφος 2 του βασικού κανονισμού ορίζει ρητώς ότι τα μέτρα θα εξακολουθούν να ισχύουν όσο εκκρεμεί το αποτέλεσμα της επανεξέτασης. Τα πορίσματα που αναφέρονται στην αιτιολογική σκέψη 40, ωστόσο, δεν επηρεάζουν την νομιμότητα αυτής καθεαυτήν έναρξης επανεξέτασης, γεγονός που σημαίνει ότι εξακολουθούν να ισχύουν οι διατάξεις του άρθρου 11 παράγραφος 2 που ορίζουν ότι τα μέτρα θα εξακολουθούν να ισχύουν όσο εκκρεμεί το αποτέλεσμα της επανεξέτασης. Συνεπώς, το επιχείρημα αυτό απορρίφθηκε.

               (45)

               Επίσης, ορισμένοι παραγωγοί της Ένωσης απάντησαν στην κοινοποίηση δηλώνοντας ότι αποσύρονται ως καταγγέλλοντες παραγωγοί. Ωστόσο, λαμβάνοντας υπόψη ότι οι άλλοι παραγωγοί της Ένωσης διατήρησαν τη θέση τους και δεδομένου ότι είχαν εκπληρωθεί οι σχετικές απαιτήσεις που περιγράφονται στην αιτιολογική σκέψη 5 τη στιγμή της έναρξης της διαδικασίας, αυτό δεν θα είχε αντίκτυπο στη διαδικασία.

               (46)

               Λόγω των προαναφερομένων, καμία από τις παρατηρήσεις που υποβλήθηκαν δεν θα μπορούσε να ανατρέψει τα ανωτέρω συμπεράσματα. Συνεπώς, συνάγεται το συμπέρασμα ότι η διαδικασία αντιντάμπινγκ που αφορά τις εισαγωγές στην Ένωση ορισμένων πλαστικών σάκων και σακουλών καταγωγής ΛΔΚ και Ταϊλάνδης θα πρέπει να περατωθεί και τα μέτρα να καταργηθούν. Επομένως, η τρέχουσα ενδιάμεση επανεξέταση που αναφέρεται στην αιτιολογική σκέψη 3, θα περατωθεί ταυτόχρονα με την επανεξέταση ενόψει λήξης της ισχύος των μέτρων.

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα μέτρα αντιντάμπινγκ όσον αφορά τις εισαγωγές ορισμένων πλαστικών σάκων και σακουλών, που επί του παρόντος υπάγονται στους κωδικούς ΣΟ ex 3923 21 00, ex 3923 29 10 και ex 3923 29 90, καταγωγής Λαϊκής Δημοκρατίας της Κίνας και Ταϊλάνδης, καταργούνται, και η διαδικασία όσον αφορά τις εν λόγω εισαγωγές περατώνεται.
   Άρθρο 2
   Περατώνεται η μερική ενδιάμεση επανεξέταση των μέτρων αντιντάμπινγκ που εφαρμόζονται στις εισαγωγές ορισμένων πλαστικών σάκων και σακουλών, που επί του παρόντος υπάγονται στους κωδικούς ΣΟ ex 3923 21 00, ex 3923 29 10 και ex 3923 29 90, καταγωγής Λαϊκής Δημοκρατίας της Κίνας και Ταϊλάνδης, η οποία κινήθηκε σύμφωνα με το άρθρο 11 παράγραφος 3 του κανονισμού (ΕΚ) αριθ. 1225/2009.
   Άρθρο 3
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Β. ΣΙΑΡΛΗ

      (1)  EE L 343 της 22.12.2009, σ. 51.

      (2)  ΕΕ L 270 της 29.9.2006, σ. 4.

      (3)  ΕΕ L 304 της 22.11.2007, σ. 5.

      (4)  ΕΕ L 76 της 19.3.2008, σ. 8.

      (5)  ΕΕ L 67 της 12.3.2009, σ. 5.

      (6)  ΕΕ L 131 της 18.5.2011, σ. 2.

      (7)  ΕΕ L 131 της 18.5.2011, σ. 10.


title: Εκτελεστικός κανονισμός (ΕΕ) 2017/239 της Επιτροπής, της 10ης Φεβρουαρίου 2017, για την έγκριση της δραστικής ουσίας «οξαθειαπιπρολίνη», σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής (Κείμενο που παρουσιάζει ενδιαφέρον για τον ΕΟΧ )

text:
               11.2.2017

               EL

               Επίσημη Εφημερίδα της Ευρωπαϊκής Ένωσης

               L 36/39

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/239 ΤΗΣ ΕΠΙΤΡΟΠΉΣ
   της 10ης Φεβρουαρίου 2017
   για την έγκριση της δραστικής ουσίας «οξαθειαπιπρολίνη», σύμφωνα με τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά, και για την τροποποίηση του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 13 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 7 παράγραφος 1 του κανονισμού (ΕΚ) αριθ. 1107/2009, η Ιρλανδία έλαβε, στις 14 Νοεμβρίου 2013, αίτηση από την εταιρεία DuPont de Nemours (Deutschland) GmbH για την έγκριση της δραστικής ουσίας «οξαθειαπιπρολίνη». Σύμφωνα με το άρθρο 9 παράγραφος 3 του εν λόγω κανονισμού, η Ιρλανδία, ως κράτος μέλος-εισηγητής, ενημέρωσε τον αιτούντα, τα λοιπά κράτη μέλη, την Επιτροπή και την Ευρωπαϊκή Αρχή για την Ασφάλεια των Τροφίμων (στο εξής «η Αρχή»), στις 16 Ιανουαρίου 2014, για το παραδεκτό της αίτησης.

               (2)

               Την 1η Ιανουαρίου 2015 το κράτος μέλος-εισηγητής υπέβαλε σχέδιο έκθεσης αξιολόγησης στην Επιτροπή, με αντίγραφο στην Αρχή, στο οποίο αξιολόγησε το αν η δραστική ουσία μπορεί να αναμένεται ότι πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009.

               (3)

               Η Αρχή συμμορφώθηκε με τις διατάξεις του άρθρου 12 παράγραφος 1 του κανονισμού (ΕΚ) αριθ. 1107/2009. Σύμφωνα με το άρθρο 12 παράγραφος 3 του κανονισμού (ΕΚ) αριθ. 1107/2009, ζήτησε από τον αιτούντα να παράσχει συμπληρωματικά στοιχεία στα κράτη μέλη, στην Επιτροπή και στην Αρχή. Η αξιολόγηση των συμπληρωματικών στοιχείων από το κράτος μέλος-εισηγητή υποβλήθηκε στην Αρχή με τη μορφή επικαιροποιημένου σχεδίου έκθεσης αξιολόγησης στις 12 Φεβρουαρίου 2016.

               (4)

               Στις 26 Μαΐου 2016 η Αρχή κοινοποίησε στον αιτούντα, στα κράτη μέλη και στην Επιτροπή το πόρισμά της (2) σχετικά με το αν η δραστική ουσία «οξαθειαπιπρολίνη» μπορεί να αναμένεται ότι πληροί τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Η Αρχή δημοσιοποίησε το πόρισμά της.

               (5)

               Στις 6 Οκτωβρίου 2016 η Επιτροπή υπέβαλε στη μόνιμη επιτροπή φυτών, ζώων, τροφίμων και ζωοτροφών την έκθεση ανασκόπησης για την οξαθειαπιπρολίνη και σχέδιο κανονισμού που όριζε ότι η οξαθειαπιπρολίνη εγκρίνεται.

               (6)

               Δόθηκε στον αιτούντα η δυνατότητα να υποβάλει παρατηρήσεις για την έκθεση ανασκόπησης.

               (7)

               Όσον αφορά μία ή περισσότερες αντιπροσωπευτικές χρήσεις ενός τουλάχιστον φυτοπροστατευτικού προϊόντος που περιέχει τη δραστική ουσία, και ειδικότερα τις χρήσεις που εξετάστηκαν και αναλύθηκαν στην έκθεση ανασκόπησης, διαπιστώθηκε ότι πληρούνται τα κριτήρια έγκρισης που προβλέπονται στο άρθρο 4 του κανονισμού (ΕΚ) αριθ. 1107/2009. Συνεπώς, θεωρείται ότι τα εν λόγω κριτήρια έγκρισης πληρούνται. Επομένως, είναι σκόπιμο να εγκριθεί η οξαθειαπιπρολίνη.

               (8)

               Ωστόσο, σύμφωνα με το άρθρο 13 παράγραφος 2 του κανονισμού (ΕΚ) αριθ. 1107/2009, σε συνδυασμό με το άρθρο 6 αυτού και με βάση τις τρέχουσες επιστημονικές και τεχνικές γνώσεις, είναι απαραίτητο να συμπεριληφθούν ορισμένοι όροι και περιορισμοί. Είναι, ιδίως, σκόπιμο να ζητηθούν περαιτέρω επιβεβαιωτικές πληροφορίες.

               (9)

               Σύμφωνα με το άρθρο 13 παράγραφος 4 του κανονισμού (ΕΚ) αριθ. 1107/2009, το παράρτημα του εκτελεστικού κανονισμού (ΕΕ) αριθ. 540/2011 της Επιτροπής (3) θα πρέπει να τροποποιηθεί ανάλογα.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Έγκριση δραστικής ουσίας
   Η δραστική ουσία «οξαθειαπιπρολίνη», που ορίζεται στο παράρτημα I, εγκρίνεται υπό τους όρους που καθορίζονται στο εν λόγω παράρτημα.
   Άρθρο 2
   Τροποποιήσεις του εκτελεστικού κανονισμού (ΕΕ) αριθ. 540/2011
   Το παράρτημα του εκτελεστικού κανονισμού (ΕΕ) αριθ. 540/2011 τροποποιείται σύμφωνα με το παράρτημα II του παρόντος κανονισμού.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Φεβρουαρίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 309 της 24.11.2009, σ. 1.

      (2)  EFSA Journal 2016· 14(6): 4504. Διαθέσιμο στη διεύθυνση: www.efsa.europa.eu

      (3)  Εκτελεστικός κανονισμός (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (ΕΕ L 153 της 11.6.2011, σ. 1).

      ΠΑΡΑΡΤΗΜΑ I

                  Κοινή ονομασία, αριθμοί ταυτοποίησης

                  Ονομασία IUPAC

                  Καθαρότητα (1)

                  Ημερομηνία έγκρισης

                  Λήξη της έγκρισης

                  Ειδικές διατάξεις

                  Οξαθειαπιπρολίνη
                  Αριθ. CAS:
                  1003318-67-9
                  Αριθ. CIPAC: 985

                  1-(4-{4-[(5RS)-5- (2,6-διφθοροφαινυλο)-4,5-διυδρο-1,2- οξαζολ-3-υλο]-1,3-θειαζολ-2-υλο}-1-πιπεριδυλο)-2-[5-μεθυλο-3- (τριφθορομεθυλο)-1H-πυραζολ-1-υλο] αιθανόνη

                  ≥ 950 g/kg

                  3 Μαρτίου 2017

                  3 Μαρτίου 2027

                  Για την εφαρμογή των ενιαίων αρχών που αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την οξαθειαπιπρολίνη, και ιδίως τα προσαρτήματα I και II της έκθεσης αυτής.
                  Οι όροι χρήσης πρέπει να περιλαμβάνουν, όπου ενδείκνυται, μέτρα περιορισμού του κινδύνου.
                  Ο αιτών υποβάλλει στην Επιτροπή, στα κράτη μέλη και στην Αρχή επιβεβαιωτικές πληροφορίες όσον αφορά:

                              1.

                              τις τεχνικές προδιαγραφές της δραστικής ουσίας όπως αυτή παρασκευάζεται βιομηχανικά (με βάση την παραγωγή σε εμπορική κλίμακα), συμπεριλαμβανομένης της σημασίας των προσμείξεων·

                              2.

                              τη συμμόρφωση των παρτίδων που προορίζονται για τις μελέτες τοξικότητας και οικοτοξικότητας με τις επιβεβαιωμένες τεχνικές προδιαγραφές.

                        Ο αιτών υποβάλλει τις πληροφορίες που απαιτούνται σύμφωνα με τα σημεία 1 και 2 έως τις 3 Σεπτεμβρίου 2017.

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.

      ΠΑΡΑΡΤΗΜΑ II
      Στο μέρος Β του παραρτήματος του εκτελεστικού κανονισμού (ΕΕ) αριθ. 540/2011 προστίθεται η ακόλουθη εγγραφή:

                     Αριθμός

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Ημερομηνία έγκρισης

                     Λήξη της έγκρισης

                     Ειδικές διατάξεις

                     «106

                     Οξαθειαπιπρολίνη
                     Αριθ. CAS:
                     1003318-67-9
                     Αριθ. CIPAC: 985

                     1-(4-{4-[(5RS)-5- (2,6-διφθοροφαινυλο) -4,5-διυδρο-1,2- οξαζολ-3-υλο]-1,3-θειαζολ-2-υλο}-1-πιπεριδυλο)-2-[5-μεθυλο-3- (τριφθορομεθυλο)-1H-πυραζολ-1-υλο] αιθανόνη

                     ≥ 950 g/kg

                     3 Μαρτίου 2017

                     3 Μαρτίου 2027

                     Για την εφαρμογή των ενιαίων αρχών που αναφέρονται στο άρθρο 29 παράγραφος 6 του κανονισμού (ΕΚ) αριθ. 1107/2009, πρέπει να λαμβάνονται υπόψη τα συμπεράσματα της έκθεσης ανασκόπησης για την οξαθειαπιπρολίνη, και ιδίως τα προσαρτήματα I και II της έκθεσης αυτής.
                     Οι όροι χρήσης πρέπει να περιλαμβάνουν, όπου ενδείκνυται, μέτρα περιορισμού του κινδύνου.
                     Ο αιτών υποβάλλει στην Επιτροπή, στα κράτη μέλη και στην Αρχή επιβεβαιωτικές πληροφορίες όσον αφορά:

                                 1.

                                 τις τεχνικές προδιαγραφές της δραστικής ουσίας όπως αυτή παρασκευάζεται βιομηχανικά (με βάση την παραγωγή σε εμπορική κλίμακα), συμπεριλαμβανομένης της σημασίας των προσμείξεων·

                                 2.

                                 τη συμμόρφωση των παρτίδων που προορίζονται για τις μελέτες τοξικότητας και οικοτοξικότητας με τις επιβεβαιωμένες τεχνικές προδιαγραφές.

                           Ο αιτών υποβάλλει τις πληροφορίες που απαιτούνται σύμφωνα με τα σημεία 1 και 2 έως τις 3 Σεπτεμβρίου 2017.

         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.».


title: Εκτελεστικός κανονισμός (ΕΕ) αριθ. 166/2013 της Επιτροπής, της 22ας Φεβρουαρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               23.2.2013

               EL

               Επίσημη Εφημερίδα της Ευρωπαϊκής Ένωσης

               L 51/14

      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 166/2013 ΤΗΣ ΕΠΙΤΡΟΠΉΣ

   της 22ας Φεβρουαρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Φεβρουαρίου 2013.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  IL

                  87,0

                  MA

                  68,4

                  TN

                  86,1

                  TR

                  95,9

                  ZZ

                  84,4

                  0707 00 05

                  EG

                  191,6

                  MA

                  170,1

                  TR

                  164,2

                  ZZ

                  175,3

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  43,4

                  TR

                  120,8

                  ZZ

                  82,1

                  0805 10 20

                  EG

                  48,2

                  IL

                  71,4

                  MA

                  60,5

                  TN

                  56,2

                  TR

                  60,8

                  ZZ

                  59,4

                  0805 20 10

                  IL

                  129,1

                  MA

                  108,9

                  ZZ

                  119,0

                  0805 20 30, 0805 20 50, 0805 20 70, 0805 20 90

                  EG

                  57,7

                  IL

                  140,5

                  KR

                  134,8

                  MA

                  128,5

                  TR

                  77,3

                  ZZ

                  107,8

                  0805 50 10

                  TR

                  54,4

                  ZZ

                  54,4

                  0808 10 80

                  CN

                  82,6

                  MK

                  31,3

                  US

                  172,4

                  ZZ

                  95,4

                  0808 30 90

                  AR

                  139,5

                  CL

                  176,6

                  CN

                  84,0

                  TR

                  67,9

                  US

                  187,5

                  ZA

                  111,0

                  ZZ

                  127,8

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1101/2013 της Επιτροπής, της 6ης Νοεμβρίου 2013 , σχετικά με τη χορήγηση άδειας για τη χρήση του παρασκευάσματος Enterococcus faecium DSM 7134 και Lactobacillus rhamnosus DSM 7133 ως πρόσθετης ύλης ζωοτροφών για μόσχους εκτροφής και την τροποποίηση του κανονισμού (ΕΚ) αριθ. 1288/2004 (κάτοχος της άδειας Lactosan GmbH & CoKG)  Κείμενο που παρουσιάζει ενδιαφέρον για τον ΕΟΧ

text:
               7.11.2013

               EL

               Επίσημη Εφημερίδα της Ευρωπαϊκής Ένωσης

               L 296/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1101/2013 ΤΗΣ ΕΠΙΤΡΟΠΉΣ
   της 6ης Νοεμβρίου 2013
   σχετικά με τη χορήγηση άδειας για τη χρήση του παρασκευάσματος Enterococcus faecium DSM 7134 και Lactobacillus rhamnosus DSM 7133 ως πρόσθετης ύλης ζωοτροφών για μόσχους εκτροφής και την τροποποίηση του κανονισμού (ΕΚ) αριθ. 1288/2004 (κάτοχος της άδειας Lactosan GmbH & CoKG)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 1831/2003 προβλέπει τη χορήγηση άδειας για τη χρήση πρόσθετων υλών στη διατροφή των ζώων και τους όρους και τις διαδικασίες για τη χορήγηση της εν λόγω άδειας. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

               (2)

               Με τον κανονισμό (ΕΚ) αριθ. 1288/2004 της Επιτροπής (3) επιτράπηκε η χρήση παρασκευάσματος Enterococcus faecium DSM 7134 και Lactobacillus rhamnosus DSM 7133 χωρίς χρονικό περιορισμό σύμφωνα με την οδηγία 70/524/ΕΟΚ, ως πρόσθετης ύλης ζωοτροφών για μόσχους. Στη συνέχεια το εν λόγω παρασκεύασμα εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 στοιχείο β) του κανονισμού (ΕΚ) αριθ. 1831/2003.

               (3)

               Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 και σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του παρασκευάσματος Enterococcus faecium DSM 7134 και Lactobacillus rhamnosus DSM 7133 ως πρόσθετης ύλης ζωοτροφών για μόσχους εκτροφής, με το αίτημα η εν λόγω πρόσθετη ύλη να ταξινομηθεί στην κατηγορία «ζωοτεχνικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

               (4)

               Η Ευρωπαϊκή Αρχή για την Ασφάλεια των Τροφίμων («η Αρχή») κατέληξε, στη γνωμοδότησή της, της 13ης Μαρτίου 2013 (4) ότι, υπό τις προτεινόμενες συνθήκες χρήσης σε ζωοτροφές, το παρασκεύασμα Enterococcus faecium DSM 7134 και Lactobacillus rhamnosus DSM 7133 δεν έχει δυσμενή επίδραση στην υγεία των ζώων, στην υγεία των καταναλωτών και στο περιβάλλον και έχει τη δυνατότητα να βελτιώσει τις ζωοτεχνικές επιδόσεις στα ζώα-στόχους. Η Αρχή επαλήθευσε, επίσης, την έκθεση σχετικά με τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς το οποίο συστάθηκε με τον κανονισμό (ΕΚ) αριθ. 1831/2003.

               (5)

               Από την αξιολόγηση του παρασκευάσματος Enterococcus faecium DSM 7134 και Lactobacillus rhamnosus DSM 7133 φαίνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, πρέπει να χορηγηθεί άδεια για τη χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

               (6)

               Ως συνέπεια της χορήγησης νέας άδειας βάσει του κανονισμού (ΕΚ) αριθ. 1831/2003, πρέπει να διαγραφούν οι διατάξεις σχετικά με το παρασκεύασμα Enterococcus faecium DSM 7134 και Lactobacillus rhamnosus DSM 7133, που προβλέπονται στον κανονισμό (ΕΚ) αριθ. 1288/2004. Ο κανονισμός (ΕΚ) αριθ. 1288/2004 πρέπει συνεπώς να τροποποιηθεί ανάλογα.

               (7)

               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων των όρων χορήγησης της άδειας, είναι σκόπιμο να επιτραπεί μεταβατική περίοδος ώστε να ετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από τη χορήγηση άδειας.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
   Άρθρο 2
   Στο παράρτημα I του κανονισμού (ΕΚ) αριθ. 1288/2004 διαγράφονται οι διατάξεις στο σημείο Ε 1706, Enterococcus faecium DSM 7134 και Lactobacillus rhamnosus DSM 7133.
   Άρθρο 3
   Το παρασκεύασμα που προσδιορίζεται στο παράρτημα και οι ζωοτροφές που περιέχουν το εν λόγω παρασκεύασμα, οι οποίες έχουν παραχθεί και επισημανθεί πριν από τις 27 Μαΐου 2014 σύμφωνα με τους κανόνες που αρχίζουν να ισχύουν πριν από τις 27 Νοεμβρίου 2013 δύνανται να συνεχίσουν να διατίθενται στην αγορά και να χρησιμοποιούνται μέχρις ότου εξαντληθούν τα υφιστάμενα αποθέματα.
   Άρθρο 4
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Νοεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 268 της 18.10.2003, σ. 29.

      (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

      (3)  Κανονισμός (ΕΚ) αριθ. 1288/2004 της Επιτροπής, της 14ης Ιουλίου 2004, σχετικά με τη μόνιμη έγκριση ορισμένων πρόσθετων υλών και την προσωρινή έγκριση μιας ήδη εγκεκριμένης πρόσθετης ύλης για νέα χρήση σε ζωοτροφές (ΕΕ L 243 της 15.7.2004, σ. 10).

      (4)  Δελτίο EFSA (2013)· 11(4):3175.

      ΠΑΡΑΡΤΗΜΑ

                  Αριθμός ταυτοποίησης της πρόσθετης ύλης

                  Επωνυμία του κατόχου της άδειας

                  Πρόσθετη ύλη

                  Σύνθεση, χημικός τύπος, περιγραφή, αναλυτική μέθοδος

                  Είδος ή κατηγορία ζώου

                  Μέγιστη ηλικία

                  Ελάχιστη περιεκτικότητα

                  Μέγιστη περιεκτικότητα

                  Άλλες διατάξεις

                  Λήξη περιόδου ισχύος της άδειας

                  Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 % ή ζωοτροφών για θηλασμό

                     Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                  4b1706

                  Lactosan
                  GmbH & Co KG

                     Enterococcus faecium DSM 7134
                  DSM 7133 Lactobacillus rhamnosus

                                 Σύνθεση πρόσθετης ύλης

                              Παρασκεύασμα:

                                             Enterococcus faecium DSM 7134 με ελάχιστη περιεκτικότητα 7 × 109 CFU/g πρόσθετης ύλης, και

                                             Lactobacillus rhamnosus DSM 7133:
                                          3 × 109 CFU/g πρόσθετης ύλης
                                          (αναλογία 7: 3) στερεά μορφή

                                 Χαρακτηρισμός της δραστικής ουσίας

                              Βιώσιμα κύτταρα:

                                 Enterococcus faecium DSM 7134, και Lactobacillus rhamnosus DSM 7133

                                 Αναλυτική μέθοδος
                                  (1)

                              Καταμέτρηση:

                                             Enterococcus faecium DSM 7134: τεχνική της επιφανειακής διασποράς με υπόστρωμα Bile Esculin Azide agar (EN 15788).

                                             Lactobacillus rhamnosus DSM 7133: τεχνική της επιφανειακής διασποράς με χρήση MSR agar (EN 15787)

                                          Προσδιορισμός Enterococcus faecium DSM 7134, και Lactobacillus rhamnosus DSM 7133: ηλεκτροφόρηση παλλόμενου πεδίου (PFGE).

                  Μόσχοι εκτροφής

                  4 μήνες

                  1 × 109

                  —

                              1.

                              Στις οδηγίες χρήσης της πρόσθετης ύλης και του προμείγματος, πρέπει να αναφέρονται οι όροι αποθήκευσης και η σταθερότητα έναντι σχηματισμού συμπυκνωμάτων.

                              2.

                              Για ασφάλεια: συνιστάται να χρησιμοποιούνται μέσα προστασίας της αναπνοής και γάντια ασφάλειας κατά τον χειρισμό.

                  27 Νοεμβρίου 2023

         (1)  Περισσότερες πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς για τις πρόσθετες ύλες ζωοτροφών: http://irmm.jrc.ec.europa.eu/EURLs/EURL_feed_additives/Pages/index.aspx


title: Εκτελεστικός κανονισμός (ΕΕ) αριθ. 1263/2013 της Επιτροπής, της 28ης Νοεμβρίου 2013 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Valašský frgál (ΠΓΕ)]

text:
               6.12.2013

               EL

               Επίσημη Εφημερίδα της Ευρωπαϊκής Ένωσης

               L 326/5

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1263/2013 ΤΗΣ ΕΠΙΤΡΟΠΉΣ
   της 28ης Νοεμβρίου 2013
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Valašský frgál (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που κατέθεσε η Τσεχική Δημοκρατία για την καταχώριση της ονομασίας «Valašský frgál» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κατατεθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η ονομασία «Valašský frgál» πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 155 της 1.6.2013, σ. 9.

      ΠΑΡΑΡΤΗΜΑ
      Γεωργικά προϊόντα και τρόφιμα που περιλαμβάνονται στο παράρτημα I σημείο Ι του κανονισμού (ΕΕ) αριθ. 1151/2012:

         Κλάση 2.4.   Προϊόντα αρτοποιίας, ζαχαροπλαστικής, ζαχαρώδη παρασκευάσματα ή προϊόντα μπισκοτοποιίας

      ΤΣΕΧΙΚΗ ΔΗΜΟΚΡΑΤΙΑ
      Valašský frgál (ΠΓΕ)


title: Εκτελεστικός κανονισμός (ΕΕ) 2015/310 της Επιτροπής, της 26ης Φεβρουαρίου 2015 , για την τροποποίηση του κανονισμού (ΕΚ) αριθ. 29/2009 σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό και για την κατάργηση του εκτελεστικού κανονισμού (ΕΕ) αριθ. 441/2014  Κείμενο που παρουσιάζει ενδιαφέρον για τον ΕΟΧ

text:
               27.2.2015

               EL

               Επίσημη Εφημερίδα της Ευρωπαϊκής Ένωσης

               L 56/30

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/310 ΤΗΣ ΕΠΙΤΡΟΠΉΣ
   της 26ης Φεβρουαρίου 2015
   για την τροποποίηση του κανονισμού (ΕΚ) αριθ. 29/2009 σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό και για την κατάργηση του εκτελεστικού κανονισμού (ΕΕ) αριθ. 441/2014
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 552/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, σχετικά με τη διαλειτουργικότητα του ευρωπαϊκού δικτύου διαχείρισης της εναέριας κυκλοφορίας («κανονισμός για τη διαλειτουργικότητα») (1), και ιδίως το άρθρο 3 παράγραφοι 1 και 5,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 29/2009 της Επιτροπής (2) καθορίζει απαιτήσεις για τη συντονισμένη εισαγωγή υπηρεσιών ζεύξης δεδομένων με βάση διασημειακές επικοινωνίες δεδομένων αέρος-εδάφους.

               (2)

               Οι πάροχοι υπηρεσιών αεροναυτιλίας και οι φορείς εκμετάλλευσης έχουν αναφέρει τεχνικά προβλήματα στην εφαρμογή του κανονισμού (ΕΚ) αριθ. 29/2009, ιδίως αποσυνδέσεις, γνωστές ως Provider Aborts («PA»), στις υπάρχουσες επικοινωνίες δεδομένων αέρος-εδάφους που επιτρέπουν τη λειτουργία των υπηρεσιών ζεύξης δεδομένων («DLS»), οι οποίες υπερβαίνουν τα αποδεκτά επίπεδα επιδόσεων. Για τον λόγο αυτό, ορισμένοι πάροχοι υπηρεσιών αεροναυτιλίας έχουν ήδη λάβει μέτρα μετριασμού, τα οποία συνίσταται στον περιορισμό των λειτουργιών DLS στα αεροσκάφη που είναι εξοπλισμένα με ειδικά ηλεκτρονικά συστήματα, μέσω των αποκαλούμενων «λευκών καταλόγων», ώστε να αντιμετωπισθούν οι πιθανές επιπτώσεις στην ασφάλεια πτήσεων των εν λόγω PA στη λειτουργία των υπηρεσιών ζεύξης δεδομένων.

               (3)

               Κατόπιν αιτήματος της Επιτροπής, ο Ευρωπαϊκός Οργανισμός Ασφάλειας της Αεροπορίας («EASA») διεξήγαγε έρευνα (3) για να εντοπίσει τη βασική αιτία ή αιτίες αυτών των τεχνικών προβλημάτων και να προτείνει μέτρα για την αντιμετώπισή τους. Από την έρευνα προέκυψε ότι τα τυχαία περιστατικά ΡΑ δεν θα ήταν δυνατόν να αποδοθούν σε μία και μόνον προβλέψιμη αιτία, αλλά μάλλον σε συνδυασμό παραγόντων σχετιζόμενων με το περιβάλλον ραδιοσυχνοτήτων και την τρέχουσα εφαρμογή μοναδικής συχνότητας υποδομής της ζεύξης δεδομένων. Διαπιστώθηκε ότι το εν λόγω υπερβολικό ποσοστό τυχαίων ΡΑ προκαλεί υποβάθμιση των επιδόσεων του δικτύου, η οποία μπορεί να δημιουργήσει κινδύνους για την ασφάλεια της αεροπορίας, διότι αυξάνει τον φόρτο εργασίας των χειριστών και των ελεγκτών και δημιουργεί σύγχυση που οδηγεί σε απώλεια της επίγνωσης της κατάστασης.

               (4)

               Ο EASA συμπέρανε στην έκθεση έρευνας ότι αποδεκτά επίπεδα επιδόσεων ζεύξης δεδομένων είναι δυνατόν να επιτευχθούν μόνον με υποδομές πολλαπλών συχνοτήτων, οι οποίες πρέπει και αυτές να βελτιστοποιηθούν για να προλαμβάνονται οι διαταραχές στις ραδιοσυχνότητες. Συνέστησε την κατάρτιση και την εφαρμογή σχεδίου δράσεων για την περαιτέρω διερεύνηση των τεχνικών προβλημάτων που διαπιστώθηκαν και την επικύρωση των αναγκαίων τεχνικών λύσεων. Ωστόσο, αυτά τα μέτρα απαιτούν χρόνο και για τον λόγο αυτόν ο EASA συνέστησε να επανεξετασθεί η ημερομηνία εφαρμογής του κανονισμού (ΕΚ) αριθ. 29/2009 και των χρονοδιαγραμμάτων του. Ο EASA συνέστησε επίσης την εφαρμογή του σχεδίου δράσεων να αναλάβει κατά προτίμηση το όργανο διαχείρισης της εγκατάστασης, όπως αναφέρεται στον εκτελεστικό κανονισμό (ΕΕ) αριθ. 409/2013 της Επιτροπής (4).

               (5)

               Επιπλέον, για να αντιμετωπισθεί ειδικότερα η πτυχή της ασφάλειας της αεροπορίας των λειτουργιών DLS δυνάμει του κανονισμού (ΕΚ) αριθ. 29/2009, στις 23 Μαΐου 2014 ο EASA εξέδωσε το Ενημερωτικό Δελτίο Ασφάλειας αριθ. 2014-14, στο οποίο συνιστάται οι φορείς εκμετάλλευσης να επιστρέφουν από τα δεδομένα στη φωνή όταν βρίσκονται αντιμέτωποι με υψηλό επίπεδο ΡΑ.

               (6)

               Σύμφωνα με τις συστάσεις του EASA, η Επιτροπή ανέθεσε στην κοινή επιχείρηση SESAR να εκπονήσει ένα πρόγραμμα εργασίας για περαιτέρω έρευνα των διαπιστωθέντων προβλημάτων και για την υλοποίηση των συγκεκριμένων δράσεων που συνέστησε ο EASA. Το πρόγραμμα εργασίας, όπως υποβλήθηκε από την κοινή επιχείρηση SESAR, περιλαμβάνει δύο φάσεις μελετών και διορθωτικών μέτρων που κρίθηκαν αναγκαία όσον αφορά, ιδίως, τα προβλήματα της επίγειας υποδομής σύνδεσης δεδομένων και την εξεύρεση και την επικύρωση των τεχνικών εναέριων λύσεων. Τα προκαταρκτικά αποτελέσματα και τα διορθωτικά μέτρα αναμένονται έως το 2016, η δε περαιτέρω επικύρωσή τους ενδέχεται να απαιτήσει δύο ακόμη έτη.

               (7)

               Ως εκ τούτου, ιδιαίτερα λόγω των παρατηρούμενων τεχνικών δυσκολιών και των ελλείψεων στις επιδόσεις των εγκατεστημένων υποδομών DLS για τις οποίες απαιτήθηκε ήδη η εφαρμογή ορισμένων μέτρων μετριασμού, και των πιθανών επιπτώσεών τους στην ασφάλεια των αερομεταφορών και δεδομένου ότι οι απαραίτητες μελέτες και δράσεις για τον εντοπισμό και τη διόρθωση αυτών των προβλημάτων αναμένεται να ολοκληρωθεί κατά τη διάρκεια του 2018, πρέπει να μετατεθεί η ημερομηνία εφαρμογής του κανονισμού (ΕΚ) αριθ. 29/2009.

               (8)

               Για τους ίδιους λόγους που αναφέρονται στην αιτιολογική σκέψη (7), και προκειμένου να διατηρηθεί η συνοχή των απαιτήσεων που ορίζονται στον κανονισμό (ΕΚ) αριθ. 29/2009, πρέπει να τροποποιηθούν επίσης ορισμένα άλλα χρονοδιαγράμματα που προβλέπονται στον εν λόγω κανονισμό.

               (9)

               Για την παροχή και τη λειτουργία των υπηρεσιών ζεύξης δεδομένων με βάση την απαιτούμενη επικυρωμένη ικανότητα επίγειων DLS, οι ημερομηνίες εφαρμογής για τις απαιτήσεις που αφορούν την εγκατάσταση του επίγειου εξοπλισμού για τον εναέριο χώρο που ορίζεται στο παράρτημα I μέρη Α και Β του κανονισμού (ΕΚ) αριθ. 29/2009 πρέπει να τροποποιηθούν ώστε να εξασφαλιστεί ότι η επίγεια υποδομή είναι διαθέσιμη 24 μήνες πριν από την ημερομηνία εφαρμογής των απαιτήσεων σχετικά με τις εναέριες υπηρεσίες. Ωστόσο, στα κράτη μέλη που είναι υπεύθυνα για τον εναέριο χώρο που καθορίζεται στο μέρος Β του εν λόγω παραρτήματος έχει ήδη προβλεφθεί μεγαλύτερη διάρκεια για την υλοποίηση της απαιτούμενης επίγειας υποδομής DLS. Ως εκ τούτου δεν δικαιολογείται πλέον να γίνεται διάκριση, όσον αφορά τις ημερομηνίες εφαρμογής, μεταξύ του εναέριου χώρου που ορίζεται στο μέρος Α και στο μέρος Β του εν λόγω παραρτήματος.

               (10)

               Επιπλέον, πρέπει να προσαρμοσθεί η ημερομηνία έως την οποία οι φορείς εκμετάλλευσης οφείλουν να εξασφαλίσουν ότι τα συγκεκριμένα αεροσκάφη έχουν την ικανότητα να λειτουργούν τις DLS σύμφωνα με το παράρτημα II του κανονισμού (ΕΚ) αριθ. 29/2009, ώστε να αντιστοιχεί με την τροποποιημένη ημερομηνία εφαρμογής του εν λόγω κανονισμού. Επιπλέον, όσον αφορά την απαίτηση αυτή σχετικά με την ικανότητα λειτουργίας των DLS, δεν δικαιολογείται πλέον επίσης να γίνεται διάκριση μεταξύ αεροσκαφών με βάση την ημερομηνία του ατομικού πιστοποιητικού αξιοπλοΐας. Ωστόσο, οι εξαιρέσεις από την εν λόγω υποχρέωση για ορισμένες κατηγορίες αεροσκαφών, καθώς και ο ειδικός κανόνας για τα νέα κρατικά αεροσκάφη μεταφορικού τύπου, πρέπει να διατηρηθούν και οι σχετικές ημερομηνίες πρέπει να προσαρμοστούν αναλόγως, ούτως ώστε να διατηρηθεί η πρακτική αποτελεσματικότητα των κανόνων αυτών. Μόνον όσον αφορά την εξαίρεση για τα αεροσκάφη με ατομικό πιστοποιητικό αξιοπλοΐας που έχει εκδοθεί για πρώτη φορά πριν από την 1η Ιανουαρίου 2014 και διαθέτουν εξοπλισμό ζεύξης δεδομένων πιστοποιημένο με βάση ένα από τα σχετικά έγγραφα Eurocae, οι τρέχουσες ημερομηνίες πρέπει να διατηρηθούν, τουλάχιστον προς το παρόν, διότι δεν υπάρχουν σαφή και πειστικά στοιχεία που να δικαιολογούν την προσαρμογή τους.

               (11)

               Τα μέτρα που ορίζονται στον παρόντα κανονισμό, και ιδίως η τροποποίηση της ημερομηνίας εφαρμογής του κανονισμού (ΕΚ) αριθ. 29/2009, δεν θίγουν, με την επιφύλαξη της ανάγκης δέουσας αντιμετώπισης τυχόν προβλημάτων ασφάλειας της πολιτικής αεροπορίας που ενδέχεται να προκύψουν στο πλαίσιο αυτό, τις υφιστάμενες δυνατότητες στο πλαίσιο της διαμόρφωσης των αεροναυτιλιακών τελών που αναφέρονται στο άρθρο 16 του εκτελεστικού κανονισμού (ΕΕ) αριθ. 391/2013 της Επιτροπής (5) ή την κατανομή των χρονοθυρίδων διαχείρισης της ροής της εναέριας κυκλοφορίας (ATFM) σύμφωνα με τον κανονισμό (ΕΕ) αριθ. 255/2010 της Επιτροπής (6), ώστε να ληφθεί υπόψη το γεγονός ότι ορισμένοι φορείς εκμετάλλευσης ενδέχεται να έχουν ήδη εξοπλίσει, ή θα εξοπλίσουν σε εθελοντική βάση πριν από την τροποποιημένη ημερομηνία εφαρμογής του κανονισμού, τα αεροσκάφη τους με την ικανότητα λειτουργίας DLS και ότι ορισμένοι πάροχοι υπηρεσιών εναέριας κυκλοφορίας εφαρμόζουν ήδη επίγεια υποδομή DLS.

               (12)

               Σύμφωνα με τον εκτελεστικό κανονισμό (ΕΕ) αριθ. 441/2014 της Επιτροπής (7), ο κροατικός εναέριος χώρος πρέπει να προστεθεί στον εναέριο χώρο στον οποίο εφαρμόζεται ο κανονισμός (ΕΚ) αριθ. 29/2009. Ωστόσο, ο εκτελεστικός κανονισμός (ΕΕ) αριθ. 441/2014 εφαρμόζεται μόνο από την 5η Φεβρουαρίου 2016. Λαμβανομένης υπόψη της παρούσας τροποποίησης του κανονισμού (ΕΚ) αριθ. 29/2009, ο εκτελεστικός κανονισμός (ΕΕ) αριθ. 441/2014 πρέπει, για λόγους σαφήνειας, να καταργηθεί και να ενσωματωθεί στον παρόντα κανονισμό η τροπολογία του εν λόγω κανονισμού.

               (13)

               Συνεπώς, ο κανονισμός (ΕΚ) αριθ. 29/2009 πρέπει να τροποποιηθεί αναλόγως.

               (14)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ενιαίου ουρανού που συστάθηκε με το άρθρο 5 του κανονισμού (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου (8),

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 29/2009 τροποποιείται ως εξής:

               1)

               Στο άρθρο 1, η παράγραφος 3 αντικαθίσταται από το ακόλουθο κείμενο:
               «3.   Ο παρών κανονισμός εφαρμόζεται σε όλες τις πτήσεις που εκτελούνται στο πλαίσιο της γενικής εναέριας κυκλοφορίας σύμφωνα με τους κανόνες πτήσης με όργανα εντός του εναερίου χώρου άνω του FL 285 που καθορίζεται στο παράρτημα I μέρη A και Β.».

               2)

               Στο άρθρο 3, οι παράγραφοι 2, 3, 4 και 5 αντικαθίστανται από το ακόλουθο κείμενο:
               «2.   Με την επιφύλαξη της παραγράφου 3, οι φορείς εκμετάλλευσης εξασφαλίζουν ότι αεροσκάφη, τα οποία εκτελούν τις αναφερόμενες στο άρθρο 1 παράγραφος 3 πτήσεις έχουν την ικανότητα λειτουργίας των υπηρεσιών ζεύξης δεδομένων που καθορίζονται στο παράρτημα II από τις 5 Φεβρουαρίου 2020.
               3.   Η παράγραφος 2 δεν εφαρμόζεται σε:

                           α)

                           αεροσκάφη με ατομικό πιστοποιητικό αξιοπλοΐας που εκδόθηκε για πρώτη φορά πριν από την 1η Ιανουαρίου 2014 και είναι εφοδιασμένα με εξοπλισμό ζεύξης δεδομένων πιστοποιημένο με βάση τις απαιτήσεις ενός των εγγράφων Eurocae που καθορίζονται στο σημείο 10 του παραρτήματος III·

                           β)

                           αεροσκάφη με ατομικό πιστοποιητικό αξιοπλοΐας που εκδόθηκε για πρώτη φορά πριν τις 31 Δεκεμβρίου 2003, τα οποία θα παύσουν να εκτελούν πτήσεις στον αναφερόμενο στο άρθρο 1 παράγραφος 3 εναέριο χώρο πριν από τις 31 Δεκεμβρίου 2022·

                           γ)

                           κρατικά αεροσκάφη·

                           δ)

                           αεροσκάφη που εκτελούν πτήσεις στον αναφερόμενο στο άρθρο 1 παράγραφος 3 εναέριο χώρο για λόγους δοκιμής, παράδοσης ή συντήρησης ή με προσωρινά ανενεργά συστατικά στοιχεία ζεύξης δεδομένων με τις προϋποθέσεις που καθορίζονται στον ισχύοντα κατάλογο ελάχιστου εξοπλισμού βάσει του σημείου 1 του παραρτήματος III και του κανονισμού (ΕΚ) αριθ. 216/2008 και των εκτελεστικών κανόνων του.

                     4.   Τα κράτη μέλη, τα οποία αποφασίζουν να εξοπλίσουν τα νέα κρατικά αεροσκάφη μεταφορικού τύπου που θα τεθούν σε λειτουργία από την 1η Ιανουαρίου 2019 με δυνατότητα ζεύξης δεδομένων βάσει προτύπων που δεν αφορούν ειδικά στρατιωτικές επιχειρησιακές απαιτήσεις, εξασφαλίζουν ότι τα εν λόγω αεροσκάφη έχουν την ικανότητα λειτουργίας των υπηρεσιών ζεύξης δεδομένων που καθορίζονται στο παράρτημα II.».

               3)

               Στο άρθρο 15 δεύτερο εδάφιο, η ημερομηνία «7 Φεβρουαρίου 2013» αντικαθίσταται από την ημερομηνία «5 Φεβρουαρίου 2018».

               4)

               Στο παράρτημα I, Μέρος B, μετά τη φράση «— Warszawa FIR,» προστίθεται η φράση: «— Zagreb FIR,».

         Άρθρο 2
   Ο εκτελεστικός κανονισμός (ΕΕ) αριθ. 441/2014 καταργείται.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Φεβρουαρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 96 της 31.3.2004, σ. 26.

      (2)  Κανονισμός (ΕΚ) αριθ. 29/2009 της Επιτροπής, της 16ης Ιανουαρίου 2009, σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (ΕΕ L 13 της 17.1.2009, σ. 3).

      (3)  Ευρωπαϊκός Οργανισμός Ασφάλειας της Αεροπορίας, έκθεση «Technical issues in the implementation of Regulation (EC) No 29/2009», έκδοση 1.1, 23.4.2014, στοιχεία αναφοράς εγγράφου 2014_03_24_E4_D_51431_REP_DLS_1.1

      (4)  Εκτελεστικός κανονισμός (ΕΕ) αριθ. 409/2013 της Επιτροπής, της 3ης Μαΐου 2013, για τον καθορισμό κοινών έργων, τη σύσταση διοικητικής αρχής και τον προσδιορισμό κινήτρων για την εφαρμογή του Γενικού Προγράμματος για τη Διαχείριση της Εναέριας Κυκλοφορίας στην Ευρώπη (ΕΕ L 123 της 4.5.2013, σ. 1).

      (5)  Εκτελεστικός κανονισμός (ΕΕ) αριθ. 391/2013 της Επιτροπής, της 3ης Μαΐου 2013, για τον καθορισμό κοινού συστήματος χρέωσης των αεροναυτιλιακών υπηρεσιών (ΕΕ L 128 της 9.5.2013, σ. 31).

      (6)  Κανονισμός (ΕΕ) αριθ. 255/2010 της Επιτροπής, της 25ης Μαρτίου 2010, για καθορισμό κοινών κανόνων διαχείρισης της ροής της εναέριας κυκλοφορίας (ΕΕ L 80 της 26.3.2010, σ. 10).

      (7)  Εκτελεστικός κανονισμός (ΕΕ) αριθ. 441/2014 της Επιτροπής, της 30ής Απριλίου 2014, για την τροποποίηση του κανονισμού (ΕΚ) αριθ. 29/2009 σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (ΕΕ L 130 της 1.5.2014, σ. 37).

      (8)  Κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού (κανονισμός-πλαίσιο) (ΕΕ L 96 της 31.3.2004, σ. 1).


title: Εκτελεστικός κανονισμός (ΕΕ) αριθ. 864/2013 της Επιτροπής, της 6ης Σεπτεμβρίου 2013 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               7.9.2013

               EL

               Επίσημη Εφημερίδα της Ευρωπαϊκής Ένωσης

               L 240/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 864/2013 ΤΗΣ ΕΠΙΤΡΟΠΉΣ
   της 6ης Σεπτεμβρίου 2013
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Σεπτεμβρίου 2013.

            Για την Επιτροπή, εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  29,8

                  ZZ

                  29,8

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  124,0

                  ZZ

                  124,0

                  0805 50 10

                  AR

                  109,7

                  CL

                  126,2

                  TR

                  74,0

                  UY

                  120,7

                  ZA

                  124,0

                  ZZ

                  110,9

                  0806 10 10

                  BR

                  183,4

                  EG

                  184,2

                  IL

                  162,2

                  TR

                  143,0

                  ZA

                  168,3

                  ZZ

                  168,2

                  0808 10 80

                  AR

                  155,4

                  BR

                  103,3

                  CL

                  135,2

                  CN

                  67,2

                  NZ

                  133,1

                  US

                  147,8

                  ZA

                  115,0

                  ZZ

                  122,4

                  0808 30 90

                  AR

                  160,7

                  CN

                  84,1

                  TR

                  137,4

                  ZA

                  138,4

                  ZZ

                  130,2

                  0809 30

                  TR

                  129,9

                  ZZ

                  129,9

                  0809 40 05

                  BA

                  50,7

                  MK

                  50,9

                  XS

                  55,5

                  ZZ

                  52,4

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 615/2012 της Επιτροπής, της 9ης Ιουλίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               10.7.2012

               EL

               Επίσημη Εφημερίδα της Ευρωπαϊκής Ένωσης

               L 178/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 615/2012 ΤΗΣ ΕΠΙΤΡΟΠΉΣ
   της 9ης Ιουλίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  TR

                  50,2

                  ZZ

                  50,2

                  0707 00 05

                  TR

                  104,1

                  ZZ

                  104,1

                  0709 93 10

                  TR

                  113,6

                  ZZ

                  113,6

                  0805 50 10

                  AR

                  78,7

                  TR

                  53,0

                  UY

                  93,8

                  ZA

                  91,2

                  ZZ

                  79,2

                  0808 10 80

                  AR

                  203,7

                  BR

                  83,5

                  CA

                  169,1

                  CL

                  110,4

                  CN

                  124,4

                  NZ

                  130,8

                  US

                  150,4

                  UY

                  68,3

                  ZA

                  115,3

                  ZZ

                  128,4

                  0808 30 90

                  AR

                  113,5

                  CL

                  108,7

                  CN

                  83,4

                  NZ

                  179,1

                  ZA

                  114,8

                  ZZ

                  119,9

                  0809 10 00

                  TR

                  182,8

                  ZZ

                  182,8

                  0809 29 00

                  TR

                  360,3

                  ZZ

                  360,3

                  0809 30

                  TR

                  193,3

                  ZZ

                  193,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».